open-index/open-wikipedia-markdown huggingface dataset:
সোনাই রূপাই বন্যপ্রাণী অভয়ারণ্য

**সোণাই-রূপাই অভয়ারণ্য** () অসমের শোণিতপুর জেলাতে অবস্থিত একটি বন্যপ্ৰাণী অভয়ারণ্য। এই বন্যপ্রাণ অভয়ারণ্যের আয়তন ১৭৫ কিমি২.

## অবস্থান
তেজপুর শহর থেকে প্রায় ৮০ কিমি দূরে ১৭৫ বর্গকিমি বনভূমি নিয়ে বিরাজ করছে সোণাই রূপাই বন্যপ্রাণ অভয়ারণ্য। এই জংগলের পশ্চিমে রাওতা সংরক্ষিত বনভূমি।

## জীববৈচিত্র্য
এখানে উল্লেখযোগ্য বন্যপ্রাণ হলও বাংলা বাঘ, বুনো মহিষ, প্যারা হরিণ ও পিগমি হগ।

## তথ্যসূত্র

## বহিঃসংযোগ
* Sonai Rupai Wildlife Sanctuary at assaminfo.com.
* Sonai Rupai Wildlife Sanctuary  at Tour Travel World.com]

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

বিষয়শ্রেণী:শোণিতপুর জেলা
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:আসামের সংরক্ষিত অঞ্চল
বিষয়শ্রেণী:১৯৯৮-এ আসামে প্রতিষ্ঠিত
বিষয়শ্রেণী:ব্রহ্মপুত্র উপত্যকা আধা-চিরসবুজ বন
বারিধারা

thumb|280px|বারিধারা লেক
**বারিধারা** বাংলাদেশের ঢাকার একটি অভিজাত আবাসিক এলাকা। এটা গুলশান-বারিধারা লেক দিয়ে পূর্ব ও উত্তর-পূর্ব গুলশান-এ অবস্থিত। এই এলাকাটি কূটনীতিবিদদের জন্য বিশেষভাবে তৈরি এবং অনেক দেশের দূতাবাস এখানে অবস্থিত। এখানে মুলত তিনটি এলাকা আছে :- দক্ষিণ-পূর্ব পাশে কূটনীতিবিদ এলাকা, পূর্ব পাশে সাধারণ আবাসিক এলাকা, এবং কাছাকাছি উত্তর-পূর্ব পাশে একটি ডিওএইচএস এলাকা।

## অর্থনীতি
একাত্তর টিভি, ইউএস-বাংলা এয়ারলাইন্স-এর সদর দফতর বারিধারার কূটনৈতিক অঞ্চলে অবস্থিত।

## শিক্ষা
ইউনিভার্সিটি অব ইনফরমেশন টেকনোলজি অ্যান্ড সায়েন্সেস, জামিয়া মাদানিয়া বারিধারা, ঢাকা জাপানিজ স্কুল, সাউথ পয়েন্ট স্কুল এন্ড কলেজ, আমেরিকান ইন্টারন্যাশনাল স্কুল বারিধারায় অবস্থিত।

## উল্লেখযোগ্য বাসিন্দা
* জামাল উদ্দিন আহমেদ, ১৯৭৭-১৯৮২ সালে বাংলাদেশের উপ-প্রধানমন্ত্রী

## তথ্যসূত্র

## বহিঃসংযোগ

বিষয়শ্রেণী:ঢাকা
বিষয়শ্রেণী:ঢাকার পাড়া
দ্য ফলিং ম্যান

**দ্য ফলিং ম্যান** হল এসোসিয়েটেড প্রেস-এর আলোকচিত্রী *রিচার্ড ড্রিউ* কর্তৃক ধারণ করা একটি আলোকচিত্র। আলোকচিত্রে দেখা যায় নিউ ইয়র্ক সিটির ওয়ার্ল্ড ট্রেড সেন্টারে ১১ই সেপ্টেম্বর -এর হামলার সময় স্থানীয় সকাল ৯:৪১:১৫টায় একজন লোক নর্থ টাওয়ার থেকে লাফিয়ে পড়ছেন। যদিও আলোকচিত্রের ব্যক্তিকে শনাক্ত করা যায়নি তবে মনে করা তিনি হলেন তাদের মধ্যে একজন যারা হামলার সময় উপরের তলায় আটকা পরেছিলেন। তিনি হয় জীবন বাঁচানোর জন্য বা হামলার ফলে সৃষ্ট ধোঁয়া থেকে নিজেকে রক্ষা করার জন্য লাফ দিয়েছিলেন। অনেকে বিশ্বাস করেন ঐদিন হামলার সময় কমপক্ষে ২০০ জন লোক টাওয়র থেকে লাফিয়ে পড়ে মৃত্যুবরণ করেছিলেন যদিও কেউ কেউ এ সংখ্যাটিকে অর্ধেক বা আরো কম বলে মনে করেন। কর্মকর্তারা হামলার প্রারম্ভে যারা ভবন ধ্বসের মধ্যে পরেছিলেন তাদের দেহ শনাক্ত করতে পারেননি। হামলায় অংশগ্রহণকারী অপহরণকারীরা ছাড়া লাফিয়ে পড়া প্রত্যেকেই একরকম বাধ্যতামূলকভাবে আত্মহত্যা করেছেন। নিউ ইয়র্ক সিটির মেডিকেল পরীক্ষক বলেন, ব্যধ্যতামূলক আত্মহত্যাকারীরা ঘটনার দিন সকালে অফিসে গিয়েছিল এবং তারা আগুন ধরার ফলে সৃষ্ট ধোঁয়া বা আগুনের শিখার ফলে বাধ্য হয়ে লাফিয়ে পড়েছিল।

আলোকচিত্রে লাফিয়ে পড়া ব্যক্তিকে তার ডান পাশ থেকে দেখা যায় তিনি উপরের টাওয়ার থেকে সোজা নিচে পড়ছেন। তার পতনের বেশ কয়েকটি চিত্র ধারণ করা হয় ও দেখা যায় তিনি পতনের সময় বাতাসে গড়াগড়ি খাচ্ছেন।

আলোকচিত্রী বলেন অন্তত দুটি ক্ষেত্রে, সংবাদপত্রে ছবিটি ছাপা হওয়ার পর এটি সমালোচনার মধ্যে পড়েছে ও কিছু কিছু পাঠক ছবিটিকে বিরক্তিকর হিসেবে মন্তব্য করেছেন। সামাজিক ও সংস্কৃতিকভাবে ছবিটি ব্যাপক প্রভাব ফেলে, *মোর তত্বীয় কলেজের* অধ্যাপক মার্ক ডি. থম্পসন বলেন, “এটি সম্ভবত একবিংশ শতাব্দীর সবচেয়ে হতাশাপূর্ণ একটি চিত্র যা শিল্পকলা, সাহিত্য বা জনপ্রিয় সঙ্গীতে খুঁজে পাওয়া সম্ভব নয়।”

## পদটীকা

## তথ্যসূত্র
* *৯/১১: দ্য ফলিং ম্যান* (মার্চ ১৬, ২০০৬), চ্যানেল ৪।

## আরো পড়ুন
* 
* 
* 

## বহিঃসংযোগ
* NPR interview with Esquire magazine writer Tom Junod, August 21, 2003
* 

বিষয়শ্রেণী:২০০১-এ মৃত্যু
বিষয়শ্রেণী:অ্যাসোসিয়েটেড প্রেস
বিষয়শ্রেণী:আলোকচিত্র
বিষয়শ্রেণী:সেপ্টেম্বর ১১-এর হামলা
বিষয়শ্রেণী:নিউ ইয়র্ক শহরের ভবন ও স্থাপনা
বিষয়শ্রেণী:যুক্তরাষ্ট্রের আলোকচিত্র
বিষয়শ্রেণী:অশনাক্ত ব্যক্তি
বিষয়শ্রেণী:নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
বিষয়শ্রেণী:খুনের শিকার পুরুষ
বিষয়শ্রেণী:ওয়ার্ল্ড ট্রেড সেন্টার
ওডোন্টোচেলিস

***ওডোন্টোচেলিস সেমিটেস্টাকি*** () হচ্ছে জানতে পারা সবচেয়ে প্রাচীনতম কচ্ছপের বিলুপ্ত প্রজাতি। এটিই জানতে পারা ***ওডোন্টোচেলিস*** গণের একমাত্র প্রজাতি যেটির পরিবারের নাম **ওডোন্টোচেলিডি**। *ও. সেমিটেস্টাকি* প্রায় ২২০ মিলিয়ন বছর আগের প্রাচীন নমুনা জীবাশ্ম যেটি ট্রায়াসিক যুগের এবং এটিকে চীনের গুইঝুতে পাওয়া যায়।

## তথ্যসূত্র

## বহিঃসংযোগ
* Figures and Tables from the above-referenced article *An ancestral turtle from the Late Triassic of southwestern China* in the Journal Nature
* Oldest Turtle Found; May Crack Shell-Evolution Mystery
* First known turtle swam on the half shell 

বিষয়শ্রেণী:ট্রায়াসিক কচ্ছপ
বিষয়শ্রেণী:ডাইনোসর
বিষয়শ্রেণী:বিলুপ্ত কচ্ছপ
বিষয়শ্রেণী:কচ্ছপ
বাংলাদেশী একদিনের আন্তর্জাতিক ক্রিকেটারদের তালিকা

অত্র নিবন্ধটি **বাংলাদেশী একদিনের আন্তর্জাতিক ক্রিকেটারদের তালিকা** সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

এই তালিকায় বাংলাদেশ ক্রিকেট দলের সকল সদস্য রয়েছে যারা অন্তত একটি ওডিআই ম্যাচ খেলেছে। এটি প্রাথমিকভাবে সাজানো হয়েছে যে ক্রমে প্রতিটি খেলোয়াড় তার প্রথম ওডিআই ক্যাপ জিতেছে। যেখানে একই ম্যাচে একাধিক খেলোয়াড় তার প্রথম ওডিআই ক্যাপ জিতেছে, সেই খেলোয়াড়দের নামের উপাধি অনুসারে বর্ণানুক্রমিকভাবে তালিকাভুক্ত করা হয়েছে।

## খেলোয়াড়
পরিসংখ্যানটি ৬ মার্চ, ২০২৩ তারিখ অনুযায়ী সঠিক।

টীকা:

## তথ্যসূত্র

## আরও দেখুন
* টেস্ট ক্রিকেট
* বাংলাদেশ ক্রিকেট বোর্ড
* বাংলাদেশ জাতীয় ক্রিকেট দল
* বাংলাদেশী টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
* বাংলাদেশী টেস্ট উইকেট-রক্ষকদের তালিকা
* বাংলাদেশী টুয়েন্টি২০ আন্তর্জাতিক ক্রিকেটারদের তালিকা

## বহিঃসংযোগ

* হাউস্ট্যাট
* ক্রিকইনফো

বিষয়শ্রেণী:একদিনের আন্তর্জাতিক ক্রিকেটারদের তালিকা
বিষয়শ্রেণী:বাংলাদেশী ক্রিকেটারদের তালিকা
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বাণলিঙ্গ

**বাণলিঙ্গ** বা **বাণেশ্বর শিবলিঙ্গ** হল ভারতের মধ্যপ্রদেশ রাজ্যে নর্মদা নদী উপত্যকায় নদীগর্ভের এক ধরনের পাথর। এই জাতীয় পাথর হিন্দু শৈব ও স্মার্ত সম্প্রদায় শিবলিঙ্গ হিসেবে পূজা করে। এই পাথরগুলি মসৃণ উপবৃত্তাকার। বাণলিঙ্গকে "স্বয়ম্ভু লিঙ্গ" বা ঈশ্বরের সাক্ষাৎ চিহ্ন মনে করা হয়। কারণ, এটি প্রাকৃতিকভাবে সৃষ্টি হয়।

## পৌরাণিক কাহিনি
হিন্দুদের প্রচলিত বিশ্বাস অনুসারে, প্রাচীনকালে বাণ নামে এক অসুর প্রতিদিন শিবলিঙ্গ নির্মাণ করে পূজা করতেন। এইভাবে দীর্ঘদিন শিবপূজার ফলে শিব তাকে দর্শন দিয়ে একটি বর দিতে চান। বাণ বলেন, প্রতিদিন তাকে শিবলিঙ্গ নির্মাণ করতে বেশ কষ্ট পেতে হয়। তাই বর হিসেবে তিনি উত্তম লক্ষণযুক্ত শিবলিঙ্গ চান। শিব চোদ্দো কোটি শিবলিঙ্গ নির্মাণ করে বাণকে দেন। বাণ সেগুলি পেয়ে মনে ভাবেন, এগুলি পূজায় যখন বিশেষ ফল পাওয়া যায়, তখন এগুলি সর্বসাধারণের কল্যাণের কাজেই ব্যবহার করা উচিত। এই ভেবে তিনি তিন কোটি লিঙ্গ কালিকাগর্তে, তিন কোটি লিঙ্গ শ্রীশৈলে, এক কোটি কন্যাশ্রমে, এক কোটি মহেশ্বর ক্ষেত্রে এবং অবশিষ্ট লিঙ্গগুলি বিভিন্ন তীর্থক্ষেত্রে স্থাপন করেন। বাণ নামক অসুরের দ্বারা পূজিত বলে (মতান্তরে শিবের অপর নাম বাণ বলে) এই লিঙ্গগুলি বাণলিঙ্গ বা বাণেশ্বর শিবলিঙ্গ নামে পরিচিত হল।
## গুরুত্ব
নর্মদা নদীর অপর নাম "রেবা" শব্দটি এসেছে সংস্কৃত "রেব" শব্দ থেকে, যার অর্থ পাথুরে নদীগর্ভ। এই নদীর গর্ভে যে বাণলিঙ্গ পাওয়া যায় তার উল্লেখ আছে রামায়ণ, মহাভারত, পুরাণ, টলেমির রচনা ও *[[পেরিপ্লাস]]* গ্রন্থে। *[[বায়ু পুরাণ]]* ও *[[স্কন্দ পুরাণ]]*-এর রেবা খণ্ড অধ্যায়ে নর্মদা নদীর জন্ম ও গুরুত্বের বর্ণনা পাওয়া যায়। কথিত আছে, নর্মদা নদী শিবের অঙ্গ থেকে উৎসারিত। "নর্মদা" শব্দের অর্থ আলোকদাত্রী। তাকে "শঙ্করী"ও (শিবের কন্যা অর্থে) বলা হয়।

উত্তর ভারতের একটি প্রচলিত প্রবাদ হল "নর্মদা কে কঙ্কর সে উঠা শঙ্কর" (নর্মদার পাথর শিবের মূর্ত রূপ)। বাণলিঙ্গ তাই হিন্দুরা দৈনিক উপাসনার পর পূজা করেন। বৈষ্ণবদের কাছে শালগ্রাম শিলা যেমন বিষ্ণুর প্রতীক রূপে পূজিত হয়, শৈব ও স্মার্ত মতাবলম্বীরা তেমনি শিবের প্রতীক রূপে বাণলিঙ্গ পূজা করেন।

নর্মদা নদী দর্শনকে হিন্দুরা গঙ্গা স্নানের সমতুল্য মনে করেন। *বৃহৎ বৈবর্ত পুরাণ* নামে এক হিন্দু ধর্মগ্রন্থে তিন প্রকার লিঙ্গের উল্লেখ করা হয়েছে - স্বয়ম্ভুব (স্বপ্রতিষ্ঠিত), বাণলিঙ্গ ও শৈললিঙ্গ (পাথরের লিঙ্গ)। এগুলিকে যথাক্রমে ব্যক্ত, অব্যক্ত ও ব্যক্ত্যাব্যক্ত বলা হয়েছে। হিন্দু ধর্মতত্ত্বে বলা হয়, ব্যক্ত লিঙ্গ মোক্ষদায়ী, অব্যক্ত লিঙ্গ আনন্দবর্ধনকারী এবং ব্যক্তাব্যক্ত লিঙ্গ মোক্ষ ও আনন্দ দুইই দেন।

শৈব সম্প্রদায়ের বিভিন্ন গোষ্ঠী পার্থিব শিবলিঙ্গ, কণ্ঠস্থললিঙ্গ, স্ফটিকলিঙ্গ, বাণলিঙ্গ, পঞ্চসূত্রী লিঙ্গ, পাষাণলিঙ্গ ইত্যাদি নানা ধরনের লিঙ্গ পূজা করেন।

## পঞ্চদেবতা পূজা
বাণলিঙ্গ হিন্দুধর্মের পঞ্চায়তন পূজা বা পঞ্চদেবতা পূজার একটি অঙ্গ। অষ্টম শতাব্দীর হিন্দু দার্শনিক আদি শঙ্কর হিন্দুধর্মের সকল সম্প্রদায়ের মধ্যে সাম্প্রদায়িক সম্প্রীতি স্থাপনের জন্য পাঁচটি প্রধান হিন্দু সম্প্রদায়ের প্রধান দেবতার পূজাকে ব্যক্তির ইষ্টদেবতা পূজার অঙ্গ হিসেবে প্রবর্তন করেন। এর মধ্যে শিবের পূজা প্রবর্তিত হয়েছিল নর্মদা নদীতে প্রাপ্ত বাণলিঙ্গের উপর।

## পূজার ফল
হিন্দুরা বিশ্বাস করেন, বাণলিঙ্গ ক্ষত্রিয়দের বিরাট রাজ্য এবং অন্য সকলের সব ধরনের ইচ্ছা পূর্ণ করে। 

## পাদটীকা

বিষয়শ্রেণী:শৈবধর্ম
বিষয়শ্রেণী:অদ্বৈত বেদান্ত
বিষয়শ্রেণী:শিব
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:পাথর
সেন্টিমিটার

**সেন্টিমিটার** (প্রতীক **cm** বা **সেমি**) মেট্রিক পদ্ধতিতে দৈর্ঘ্যের এক ধরনের একক, যা ১ মিটারের ১ শত ভাগের ১ ভাগ (১ সেমি = ১০০ / ১ মিটার)। এই পরিমাপ বর্তমানে এসআই একক পদ্ধতিতে চালু আছে। বাংলা ভাষায় এর প্রতীক **সেমি** হিসাবেও লেখা হয়ে থাকে।

## অন্যান্য দৈর্ঘ্যের একক সমতা
:

১ কিউবিক সেন্টিমিটার সমান ১ মিলিলিটার, বর্তমান SI একক পদ্ধতি অনুসারে।

## সেন্টিমিটারের ব্যবহার
দৈর্ঘ্য পরিমাপের ক্ষেত্রে এর ব্যবহার ছাড়াও, সেন্টিমিটার ব্যবহৃত হয়:
* মাঝেমাঝে বৃষ্টিপাতের মাত্রা পরিমাপের জন্য "বৃষ্টিপাত পরিমাপক যন্ত্রে" (Rain gauge) এর ব্যবহার করা হয়।
* সিজিএস পদ্ধতিতে বৈদ্যুতিক সামর্থতা বা ক্যাপ্যাসিট্যান্স (Capacitance) পরিমাপের জন্য সেন্টিমিটার ব্যবহৃত হয়, যেখানে ১ সেমি ক্যাপ্যাসিট্যান্স =1.113 \times 10^{-12} Farad 
* মানচিত্রে, সেন্টিমিটার ব্যবহৃত হয় মানচিত্রের মাপকে বাস্তবিক মাপে (কিলোমিটার) রুপান্তর করার ক্ষেত্রে।
* এলাকার দ্বিতীয় মুহূর্ত প্রতিনিধিত্ব করতে (সেমি৪)

## ইউনিকোড প্রতীক
চীনা, জাপানি এবং কোরিয়ান (সিজেকে) অক্ষরের সাথে সামঞ্জস্য রাখতে ব্যবহৃত ইউনিকোড প্রতীক:
* সেন্টিমিটার (সেমি) – কোড ৩৩৯ডি
* বর্গ সেন্টিমিটার (㎠) – কোড ৩৩এ০
* ঘন সেন্টিমিটার (㎤) – কোড ৩৩এ৪

এগুলো বেশিরভাগই ব্যবহৃত হয় শুধুমাত্র পূর্ব এশিয়ান নির্দিষ্ট প্রস্থে, কারণ এগুলো চীনা অক্ষরের মাপের সমান।

## আরও দেখুন
* 1 E-2 m
* ইউনিট রূপান্তর, দৈর্ঘ্যের অন্যান্য ইউনিটের সাথে তুলনার ক্ষেত্রে
* পূরক সেন্টিমিটার
* মাত্রার আদেশ (দৈর্ঘ্যে)

## তথ্যসূত্র

* CJK Compatibility excerpt from The Unicode Standard, Version 4.4 and co-exterior users.

বিষয়শ্রেণী:দৈর্ঘ্যের একক
বিষয়শ্রেণী:বিশালত্বের (দৈর্ঘ্য) অনুক্রমসমূহ
বিষয়শ্রেণী:সেন্টিমিটার-গ্রাম-এককের দ্বিতীয় পদ্ধতি
বিষয়শ্রেণী:এসআই এককে উদ্ভূত
বিষয়শ্রেণী:১০০ (সংখ্যা)
বিষয়শ্রেণী:মিটার
বিষয়শ্রেণী:এসআই একক
অ্যাডভান্সড ইনফো সার্ভিস

থাইল্যান্ড এর বৃহত্তম জিএসএম মুঠোফোন সেবা দাতা প্রতিষ্ঠান **অ্যাডভান্সড ইনফো সার্ভিস পিএলসি**। মার্চ ২০১৩ হিসাব অনুযায়ী প্রতিষ্ঠানটির বর্তমান গ্রাহক সংখ্যা ৩৫ মিলিয়ন।
 ১৯৮৬ সালের এপ্রিল মাসে কম্পিউটার ভাড়া দেয়ার মাধ্যমে এআইএস তার যাত্রা শুরু করে। ১৯৯০ সালের অক্টোবর মাসে অ্যানালগ ৯০০ মেগাহার্জ মোবাইল সেবা চালু করে প্রতিষ্ঠানটি। যার মাধ্যমে ইতি ঘটে টেলিফোন অর্গানাইজেশন অফ থাইল্যান্ড এর ২০ বছরের একাধিপত্য। প্রতিষ্ঠানটি প্রথম জিএসএম ৯০০ তরঙ্গ ব্যবহারের অণুমোদন পায়, এবং ১৯৯২ সালে শিনাওয়াত্রা পেজিংগ অধিগ্রহণ করে।

প্রতিষ্ঠানটি ইনটাচ পিএলসি (পূর্বে শিন কর্পোরেশন), দ্বারা নিয়ন্ত্রিত যা সিংগাপুর এর সরকারি সংস্থা তেমাসেক হোল্ডিংস দ্বারা নিয়ন্ত্রিত। প্রতিষ্ঠানটি থাইল্যান্ডের স্টকএক্সচেঞ্জে ব্যবসা শুরু করে ১৯৯১ সালের ৫ নভেম্বর। প্রতিষ্ঠানটির ৪০.৪৫% শেয়ার ইনটাচ পিএলসি এবং বাকি ২৩.৩২% শেয়ার সিংগাপুর টেলিকমিউনিকেশন, থাই ট্রাস্ট ফান্ড এবং ওসিবিসি নোমিনি কাছে রয়েছে।

২০০৬ সালে ক্ষমতাচ্যুত সাবেক প্রধানমন্ত্রী থাকসিন শিনাওয়াত্রার কাছ থেকে শিন কর্পোরেশন অধিগ্রহণ করার মাধ্যমে এআইএস ব্র্যান্ডের মালিক হয় তেমাসেক।

## অধীনস্থ প্রতিষ্ঠান
* **অ্যাডভান্সড কন্ট্যাক্ট সেন্টার কোম্পানি লিমিটেড (এসিসি)** - এআইএস কল সেন্টার পরিচালক ১১৭৫ এবং ১১৪৮
* **অ্যাডভান্সড ডাটানেটওয়ার্ক কমিউনিকেশন কোম্পানি লিমিটেড (এডিসি)** - "ডাটানেট" নামে প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।
* **ডাটানেটওয়ার্ক সল্যুশন কোম্পানি লিমিটেড (ডিএনএস)** - "ডাটানেট" নামে প্রাদেশিক এলাকায় প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।
* **ডিজিটাল ফোন কোম্পানি লিমিটেড (ডিপিসি)** - পরিচালক "জিএসএম ১৮০০" (সামার্ত কর্পোরেশনের কাছ থেকে অধিগৃহীত)
* **অ্যাডভান্সড ওয়্যারলেস নেটওয়ার্ক (এডাব্লিউএন)** - "এআইএস থ্রিজি ২১০০" এর পরিচালক, ২১০০ মেগাহার্জ তরঙ্গে থ্রিজি মোবাইল সেবা দিয়ে থাকে।

## সেবা এবং নেটওয়ার্ক পরিধি
মার্চ ২০১৩ অনুযায়ী প্রতিষ্ঠানটি ৩৫ মিলিয়ন ব্যবহারকারী নিয়ে বর্তমানে থাইল্যান্ডের বৃহত্তম মুঠোফোন পরিচালক।(পরিধি মানচিত্র )  প্রতিষ্ঠানটি পোস্ট পে সেবার পাশাপাশি ১২কল ব্র্যান্ড নামে প্রিপেইড সেবা দিয়ে থাকে।

## থ্রিজি এবং এলটিই
প্রতিষ্ঠানটি থ্রিজি নেটুওয়ার্কের পেছনে ৯০ বিলিয়ন ভাট বিনিয়োগ করার সিদ্ধান্ত নিয়েছে এবং ২০১৫ সালের মধ্যে থাইল্যান্ডের ৯৭% এলাকায় থ্রিজি পৌঁছে দেয়ার পরিকল্পনা গ্রহণ করেছে।

২০১২ সালের ফেব্রুয়ারি মাসে প্রতিষ্ঠানটি ব্যাংকক এবং মাহা সারাখাম এ পরীক্ষামূলকভাবে দুইটি ২.৩ গিগাহার্জ এলটিই নেটওয়ার্ক চালু করে প্রতিষ্ঠানটি। 

## প্রতিদ্বন্দ্ব্বী
* ডিট্যাক
* ট্রু মুভ (প্রাক্তন অরেঞ্জ)
* মাইবাইক্যাট
* টটথ্রিজি

## তথ্যসূত্র

## বহিঃসংযোগ
* 
* AIS 3G 2100 
* AWN Website 
* AIS 12 call online top up

বিষয়শ্রেণী:টেলিযোগাযোগ কোম্পানি
বিষয়শ্রেণী:Mobile phone companies of Thailand
বিষয়শ্রেণী:Shin Corporation
বিষয়শ্রেণী:Companies listed on the Stock Exchange of Thailand
বিষয়শ্রেণী:1986 establishments in Thailand
বিষয়শ্রেণী:১৯৮৬-এ প্রতিষ্ঠিত কোম্পানি
বিষয়শ্রেণী:থাই মার্কা
শা-ক্যা-রিন-ছেন

**শা-ক্যা-রিন-ছেন** () তিব্বতের ফাগ-মো-গ্রু-পা রাজবংশের তৃতীয় রাজা ছিলেন।

## রাজত্ব
১৩৭৩ খ্রিষ্টাব্দে ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র গ্রাগ্স-পা-ব্যাং-ছুব পরবর্তী রাজা হন।

## তথ্যসূত্র

বিষয়শ্রেণী:ফাগমোদ্রুপা রাজবংশ
বিষয়শ্রেণী:ফাগমো কাগ্যু
গ্রাগ্স-পা-ব্যাং-ছুব

**গ্রাগ্স-পা-ব্যাং-ছুব** () তিব্বতের ফাগ-মো-গ্রু-পা রাজবংশের চতুর্থ রাজা ছিলেন।

## সংক্ষিপ্ত জীবনী

গ্রাগ্স-পা-ব্যাং-ছুব ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা 
রিন-ছেন-র্দো-র্জের () পুত্র ছিলেন। তিনি পনেরো বছর বয়সে গ্দান-সা-থেল বৌদ্ধবিহারে প্রধানরূপে যোগদান করেন। ১৩৭৩ খ্রিষ্টাব্দে 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে গ্রাগ্স-পা-ব্যাং-ছুব ১৩৭৪ খ্রিষ্টাব্দে পরবর্তী রাজা হন কিন্তু ১৩৮১ খ্রিষ্টাব্দে তিনি গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নেন। তার রাজত্বকাল হ্রস্ব হওয়ার কারণে মিং রাজবংশ তাকে কখনোই আনুষ্ঠানিক ভাবে স্বীকৃতি দেননি।

## তথ্যসূত্র

## আরো পড়ুন
* Tsepon W.D. Shakabpa, *Tibet. A Political History*. Yale 1967.
* Ya Hanzhang, *Biographies of the Tibetan Spiritual Leaders Panchen Erdenis*. Beijing 1994.

বিষয়শ্রেণী:১৩৫৬-এ জন্ম
বিষয়শ্রেণী:১৩৮৬-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
গ্দান-সা-থেল

thumb|গ্দান-সা-থেল বৌদ্ধবিহার থেকে প্রাপ্ত বজ্রবরাহীর মূর্তি
**গ্দান-সা-থেল** () তিব্বতী বৌদ্ধধর্মের ফাগ-মো-ব্কা'-ব্র্গ্যুদ ধর্মসম্প্রদায়ের একটি বৌদ্ধবিহার বিশেষ।

## ইতিহাস
এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের শিষ্য ফাগ-মো-গ্রু-পা-র্দো-র্জে-র্গ্যাল-পোকে একটি কুটীর দান করলে তিনি ১১৭০ খ্রিষ্টাব্দে তার মৃত্যু পর্যন্ত এই স্থানে বসবাস করেন। ১১৯৮ খ্রিষ্টাব্দে তার শিষ্যরা এই স্থানে গ্দান-সা-থেল বৌদ্ধবিহার প্রতিষ্ঠিত হয়। ১৩৫৪ থেকে ১৪৩৫ খ্রিষ্টাব্দ পর্যন্ত ফাগ-মো-গ্রু-পা রাজবংশের রাজারা এই বৌদ্ধবিহারের প্রধান হিসেবে নির্বাচিত হতেন এবং মৃত্যুর পর তাদের এই স্থানে সমাহিত করা হত। চীনের সাংস্কৃতিক বিপ্লবের ফলে বর্তমানে এই বৌদ্ধবিহার ধ্বংসাবশেষে পরিণত হয়েছে।

## তথ্যসূত্র

## আরো পড়ুন
* Olaf Czaja: „The Sculptural Art of Densatil“, *Oriental Art*, Vol.50. No.4. 2006

## বহিঃসংযোগ
* Research Project on the Sculptural Art of Densatil
* https://web.archive.org/web/20141010162813/http://hosting.zkm.de/icon/stories/storyReader$84 
* http://www.tibet-tours.com/fengguang/ShowArticle.asp?ArticleID=1991 
* collab.itc.virginia.edu: The abbots of phag mo gru (gdan sa mthil) by the dates of their ascendancies
* http://www.aaoarts.com/densatil/1e.html 
* http://baike.baidu.com/view/1089798.html 
* https://web.archive.org/web/20110715215110/http://xzwwj.sach.gov.cn/tabid/150/InfoID/1638/Default.aspx xzwwj.sach.gov.cn
* http://www.tibetreisen.com/Photo/ShowPhoto.asp?PhotoID=428 
* http://tibet.cctv.com/20090112/110110.shtml tibet.cctv.com

বিষয়শ্রেণী:তিব্বতী বৌদ্ধবিহার
বিষয়শ্রেণী:কাগ্যু বৌদ্ধবিহার
বিষয়শ্রেণী:ফাগমো কাগ্যু
খণ্ডন-ভব-বন্ধন

***খণ্ডন-ভব-বন্ধন*** বা ***শ্রীরামকৃষ্ণ-আরাত্রিক ভজন*** হল হিন্দু সন্ন্যাসী স্বামী বিবেকানন্দের লেখা একটি বাংলা গান। এই গানটি ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের উদ্দেশ্যে রচিত। গানটির রচনাকাল ১৮৯৮ খ্রিষ্টাব্দ। এটি মিশ্রকল্যাণ রাগ ও তালফেরতায় (চৌতাল, তিনতাল ও একতাল) রচিত একটি ভক্তিগীতি।

এই গানটিতে বিবেকানন্দ জাগতিক বন্ধন থেকে নিজেকে মুক্ত করার, এবং যাঁরা নিজেদের মুক্ত করতে পেরেছেন তাদের বিশ্বব্যাপী মুক্তি-চেতনা ছড়িয়ে দেবার ও বন্ধন ও দুঃখ থেকে মানুষকে মুক্ত হতে অনুপ্রেরিত করার আহ্বান জানিয়েছেন।

## ইতিহাস
বিবেকানন্দ ছিলেন রামকৃষ্ণ পরমহংসের শিষ্য। রামকৃষ্ণ পরমহংসের শিক্ষা প্রসারিত করার উদ্দেশ্যে বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন, যেটি হিন্দু সংস্কার আন্দোলনের একটি গুরুত্বপূর্ণ অঙ্গে পরিণত হয়েছিল। বিবেকানন্দ ছিলেন পাশ্চাত্যে বেদান্ত ও যোগ দর্শনের প্রথম ও অন্যতম প্রধান প্রচারক। তিনি মার্কিন যুক্তরাষ্ট্র ও ইউরোপ পর্যটন করে এই দুই দর্শন প্রচার করেছিলেন। ১৮৯৮ সালে রামকৃষ্ণ পরমহংসের শিষ্য নীলাম্বর বসুর বাড়িতে তিনি রামকৃষ্ণ মঠ প্রতিষ্ঠা করেন। এই বাড়িতে অবস্থানকালেই তিনি এই গানটি রচনা করেছিলেন।

রামকৃষ্ণ মঠ ও মিশনের সব মন্দিরেই দৈনিক পূজার্চনার পর সন্ধ্যারতির সময় এই গানটি গাওয়া হয়।

## বিষয়বস্তু
এই গানে বিবেকানন্দ দুঃখ ও জাগতিক বন্ধন থেকে ব্যক্তির মুক্তির কথা লিখেছেন। তিনি নিজেও তার আধ্যাত্মিক জীবন এই কাজে অতিবাহিত করেছিলেন। 

এই স্তোত্রে বিবেকানন্দ তার গুরু রামকৃষ্ণ পরমহংসকে সম্বোধন করে বন্দনা করেছেন। তিনি বলেছেন, তার গুরু এমনই এক নিষ্কলুষ চরিত্র যিনি জগতের সকল বন্ধন খণ্ডন করতে সমক্ষ; তিনি মানুষের রূপধারী দিব্য জ্ঞানের প্রতিনিধি। গুরুর চোখের দিকে তাকিয়ে তিনি অনুভব করেছেন, তার চোখদুটি ঐশ্বরিক জ্ঞানের আলোকে উদ্ভাসিত এবং মায়াখণ্ডনকারী। মানুষকে মুক্ত করতে তিনি নিজে এই মানবদেহে বন্দী হয়ে এসেছেন। তাই তিনি তার গুরুকে পুনরায় বন্দনা করেছেন। শেষে তিনি তার গুরুকে "জ্যোতির জ্যোতি" বলে উল্লেখ করে তার হৃদয়ের অন্ধকার ও অজ্ঞান দূর করার জন্য গুরুর কাছে প্রার্থনা করেছেন।

### ভজন

খণ্ডন ভবন জগ বন্দন বন্দি তোমায়।
নির্ঞ্জন নর-রূপ-ধড় নির্গুণ গুণময় ॥

মোচন অঘদূষণ জগভূষণ চিদ্ঘণায়।
জ্ঞানঞ্জন-বিমল-নয়ন বিনক্ষণে মোহ জায়
ভাস্বর ভাব-সাগর চির-উন্মদ প্রেম-পাথার।
ভক্তার্জন-যুগল চরণ তারণ-ভব-পার
জৃম্ভিত-যুগ-ঈশ্বর জগদীশ্বর যোগায়।
নিরোধ সমাহিতমন নিখি তব কৃপায় ॥

ভঞ্জন-দুঃখগঞ্জন করুণাঘন কর্ম-কঠোর।
কামার্পণ জগত-তারণ কৃন্তন-কলিডোর
বঞ্চন-কামকাঞ্চন উচ্চতরনিন্দিত-ইন্দ্রিয়রাগ।
আবদীশ্বর হে নরবর দেহপদে অনুরাগ ॥

নির্ভয় সংশয় দৃঢ়নিশ্চয়-মানসবান।
নিষ্কারণ-ভকত-শরণ তজি জাতি-কুল-মান ॥

উত্তম তব শ্রীপদ ​​ভ-গোস্পদ-বারিকার্য।
প্রেমার্পণ সমদরশন জগজন-দুঃখ জায়
নমো নমো প্রভু বাক্য-মনিত মনোবচনকধার।
জ্যোতি জ্যোতি উজল- হৃদয়িকন্দর তুমি তম-ভঞ্জন হার ॥

ধে ধে লঙ্গ রঙ্গ ভঙ্গ বাজে অঙ্গ সংগ মৃদঙ্গ
গাহিছে ছন্দ ভকত বৃন্দ আরতি তোমার ॥

জয় জয় আরতি তোমার হর আরতি তোমার
শিব শিব আরতি তোমার ॥
খণ্ডন ভবন জগ বন্দন বন্দি তোমায় ॥


## পাদটীকা

বিষয়শ্রেণী:বাংলা ভাষার গান
বিষয়শ্রেণী:হিন্দু সঙ্গীত
বিষয়শ্রেণী:স্বামী বিবেকানন্দের রচনা
বিষয়শ্রেণী:স্বামী বিবেকানন্দের প্রবন্ধ
বিষয়শ্রেণী:হিন্দু ভক্তিমূলক গান
'জাম-দ্ব্যাংস-শা-ক্যা-র্গ্যাল-ম্ত্শান

**'জাম-দ্ব্যাংস-শা-ক্যা-র্গ্যাল-ম্ত্শান** () (১৩৪০–১৩৭৩) তিব্বতের ফাগ-মো-গ্রু-পা রাজবংশের দ্বিতীয় রাজা ছিলেন।

## প্রথম জীবন
'জাম-দ্ব্যাংস-শা-ক্যা-র্গ্যাল-ম্ত্শান ফাগ-মো-গ্রু-পা রাজবংশের প্রতিষ্ঠাতা তা'ই-সি-তু-ব্যাং-ছুব-র্গ্যাল-ম্ত্শানের ভ্রাতা ব্সোদ-নাম্স-ব্জাং-পোর () পুত্র ছিলেন। নয় বছর বয়সে তিনি ভিক্ষুর শপথ গ্রহণ করেন। তিনি বু-স্তোন-রিন-ছেন-গ্রুব নামক বিখ্যাত বিখ্যাত তিব্বতী পন্ডিতের নিকট শিক্ষালাভ করেন। ১৩৬৪ খ্রিষ্টাব্দে তা'ই-সি-তু-ব্যাং-ছুব-র্গ্যাল-ম্ত্শানের মৃত্যু হলে তিনি মধ্য তিব্বতের পরবর্তী রাজা হন।

## রাজত্ব
'জাম-দ্ব্যাংস-শা-ক্যা-র্গ্যাল-ম্ত্শান যখন সিংহাসনে বসেন তখন মঙ্গোল ইউয়ান সাম্রাজ্য এতটাই দুর্বল হয়ে পড়েছে, যে তিব্বতের রাজনীতিতে তাদের প্রভাব ছিল না বললেই চলে। ১৩৬৫ খ্রিষ্টাব্দে ইউয়ান সম্রাট তোঘোন তেমুর তাকে গুশি উপাধি এবং নেদোং অঞ্চলের শাসনভার দান করেন। ১৩৬৮ খ্রিষ্টাব্দে মিং রাজবংশ চীন অধিকার করলে হেঝৌ অঞ্চলের সেনাপতির উপদেশে মিং সম্রাট তাকে পুনরায় উপাধি প্রদান করে তার সঙ্গে সুসম্পর্ক বজায় রাখেন। এরফলে 'জাম-দ্ব্যাংস-শা-ক্যা-র্গ্যাল-ম্ত্শান চীনের হস্তক্ষেপ ব্যতীত নিজের পৃথক শাসনব্যবস্থার অস্তিত্ব বজায় রাখতে সক্ষম হন। তার শাসনকাল মোটামুটি শান্তিপূর্ণ ছিল। শুধু একবার তাকে যুদ্ধযাত্রায় যেতে হয় এবং তাতে তিনি বিজয়ী হন। ১৩৭৩ খ্রিষ্টাব্দে তার মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন।

## পাদটীকা


## তথ্যসূত্র

## আরো পড়ুন
* Tsepon W.D. Shakabpa, *Tibet. A Political History*. Yale 1967.
* Ya Hanzhang, *Biographies of the Tibetan Spiritual Leaders Panchen Erdenis*. Beijing 1994.

বিষয়শ্রেণী:১৩৪০-এ জন্ম
বিষয়শ্রেণী:১৩৭৩-এ মৃত্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:ফাগমো কাগ্যু
ব্সোদ-নাম্স-গ্রাগ্স-পা (ফাগমোদ্রুপা)

**ব্সোদ-নাম্স-গ্রাগ্স-পা** () (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।

## রাজত্ব
ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।

## তথ্যসূত্র

বিষয়শ্রেণী:১৩৫৯-এ জন্ম
বিষয়শ্রেণী:১৪০৮-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
সঙ্গীতকল্পতরু

***সঙ্গীতকল্পতরু*** হল একটি বাংলা গানের সংকলন গ্রন্থ। এই গ্রন্থের সম্পাদক স্বামী বিবেকানন্দ (নরেন্দ্রনাথ দত্ত নামে) ও বৈষ্ণবচরণ বসাক। ১৮৮৭ সালের অগস্ট বা সেপ্টেম্বর মাসে কলকাতার আর্য পুস্তকালয় থেকে বইটি প্রথম প্রকাশিত হয়। ১৯৬৩ সালে স্বামী বিবেকানন্দের জন্মশতবর্ষ উপলক্ষে  প্রকাশিত দিলীপকুুমার মুখোপাধ্যায়ের *সঙ্গীতসাধনায় বিবেকানন্দ ও সঙ্গীতকল্পতরু*  বইটিতে *সঙ্গীতকল্পতরুর* স্বামীজীর  লেখা  ভূমিকাটি মুদ্রিত হয়। প্রথম প্রকাশেের নয় মাসের মধ্যে *সঙ্গীতকল্পতরুর* তিনটি মুদ্রণ পাওয়া যায়। এর প্রায় ১১২ বছর পরে, ২০০০ সালে, প্রাসঙ্গিক তথ্য ও আলোচনা-সহ সর্বানন্দ চৌধুরীর সম্পাদনায় *সঙ্গীতকল্পতরুর* নতুন সংস্করণ প্রকাশিত হয়,রামকৃষ্ণ মিশন ইনস্টিটিউট অফ কালচার  থেকে।এটির প্রকাশক স্বামী প্রভানন্দ। আনুুষ্ঠানিক প্রকাশ করেন পণ্ডিত রবিশঙ্কর। *সঙ্গীতকল্পতরুতে* রবীন্দ্রনাথ ঠাকুরের ১২টি গান অন্তর্ভুক্ত হয়েছিল।

## বিষয়বস্তু
এই বইটি বাংলা গানের একটি সংকলন গ্রন্থ। এখানে কণ্ঠ ও যন্ত্রসংগীতের বিভিন্ন বিষয়ও আলোচিত হয়েছে। বইটি বিভিন্ন বিভাগে বিভক্ত এবং গানগুলি বিষয় অনুযায়ী সাজানো। প্রথম বিভাগে আছে দেশাত্মবোধক গান। বইটিতে ১২টি রবীন্দ্রসংগীত রয়েছে।

বইটিতে ৯০ পাতা জুড়ে সংগীত তত্ত্ব আলোচিত হয়েছে এবং ১৮ পাতা জুড়ে চণ্ডীদাস, বিদ্যাপতি, রামপ্রসাদ সেন প্রমুখ কবিদের জীবনীও আলোচিত হয়েছে। 
বইটি বিবেকানন্দের সন্ন্যাস গ্রহণের আগে সংকলিত হয়েছিল। এই বইটিতে অন্তর্ভুক্ত ১২টি রবীন্দ্রসংগীতের মধ্যে তিনটি রবীন্দ্রনাথ নিজে বিবেকানন্দ ও অন্যান্যদের শিখিয়েছিলেন।  সাধারণ ব্রাহ্ম সমাজে রাজনারায়ণ বসুর কন্যা লীলা দেবীর বিবাহ অনুষ্ঠানে বিবেকানন্দ ও অন্যান্যরা এই গানগুলি সমবেত কণ্ঠে গেয়েওছিলেন। বইটি প্রকাশের আগে বিবেকানন্দ নিজেও তিনটি গান লিখেছিলেন, যার মধ্যে একটি তিনি বরানগর মঠে গাইতেন।

এই বইয়ে অন্তর্ভুক্ত কয়েকটি গুরুত্বপূর্ণ গান হল—

## প্রকাশ ও পুনঃপ্রকাশ
১৮৮৭ সালের অগস্ট বা সেপ্টেম্বর মাসে কলকাতার ১১৮, আপার চিৎপুর রোডে অবস্থিত আর্য পুস্তকালয় থেকে প্রথম *সঙ্গীতকল্পতরু* প্রকাশিত হয়। সংকলকের নাম হিসেবে লেখা ছিল “শ্রীনরেন্দ্রনাথ দত্ত, বি. এ. ও বৈষ্ণবচরণ বসাক”। বিবেকানন্দই এই বইয়ের অধিকাংশ গান সংকলন করেছিলেন। কিন্তু অনিবার্য কারণবশতঃ কাজটি শেষ করতে পারেননি। রাজাগোপাল চট্টোপাধ্যায়ের মতে, সংগীতের উপর ৯০ পাতার পরিচিতিটি বৈষ্ণবচরণ বসাকের লেখা।যদিও এর পক্ষে কোনা প্রমাণই নেই। বিভিন্ন তথ্যের ভিত্তিতে  প্রমাণিত ও নিশ্চিতভাবেই বলা যায় এটি স্বামীজীর রচনা।দিলীপকুমারের *সঙ্গীতসাধনায়*  *বিবেকানন্দ* -তেে  ও সর্বানন্দ সম্পাদিত *সঙ্গীতকল্পতরু*-র প্রাসঙ্গিক আলোচনায় এই বিষয়ে বহু তথ্য আছে। যদিও এই বইয়ের চতুর্থ সংস্করণে বিবেকানন্দের নামটি বর্জিত হয়। বৈষ্ণবচরণ বিবেকানন্দের নাম   ও  লেখা  বাদ দিয়ে বইয়ের নাম দেন *বিশ্বসঙ্গীত*। এরপর আবার ২০০০ সালে *সঙ্গীতকল্পতরু -র* নতুন সংস্করণ  প্রকাশিত হয় রামকৃষ্ণ মিশন ইন্সটিটিউট অব কালচার থেকে।

## তথ্যসূত্র
### টীকা

### পাদটীকা

### সূত্র
* 
* 
* 
* 
* 

বিষয়শ্রেণী:স্বামী বিবেকানন্দের রচনা
বিষয়শ্রেণী:১৮৮৭-এর বই
বিষয়শ্রেণী:স্বামী বিবেকানন্দের প্রবন্ধ
বিষয়শ্রেণী:সংকলন
নুয়ান কুলাসেকারা

**কুলাসেকারা মুদিয়েনসেলাগে দীনেশ নুয়ান কুলাসেকারা** (; জন্ম: ২২ জুলাই, ১৯৮২) নিত্তামবুয়া এলাকায় জন্মগ্রহণকারী শ্রীলঙ্কান ক্রিকেটার। আন্তর্জাতিক ক্রিকেট অঙ্গনে শ্রীলঙ্কা জাতীয় ক্রিকেট দলের অন্যতম সদস্য কুলাসেকারা মূলত ফাস্ট-মিডিয়াম বোলাররূপে খেলায় অংশগ্রহণ করে থাকেন। গামপাহা এলাকাধীন বন্দরনায়েকে কলেজের সাবেক ছাত্র **নুয়ান কুলাসেকারা** একসময় বিশ্বের ১নং ওডিআই বোলার ছিলেন।

## খেলোয়াড়ি জীবন
১৮ নভেম্বর, ২০০৩ তারিখে ডাম্বুলায় অনুষ্ঠিত ইংল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। তিনি ১৯ রানের বিনিময়ে ২ উইকেট লাভ করেন ও অন্যান্য বোলাররা সহায়তা করলে ইংল্যান্ড দল মাত্র ৮৮ রানে অল-আউট হয়। এরপর ব্যাটিংয়ে নেমে শ্রীলঙ্কা ১৪ ওভারেরও কম বল খেলে ১০ উইকেটের ব্যবধানে বিশাল বিজয় অর্জন করে।

টেস্ট ক্রিকেটে অভিষিক্ত হন ৪ এপ্রিল, ২০০৫ তারিখে। নিউজিল্যান্ডের নেপিয়ারে অনুষ্ঠিত টেস্ট খেলায় নিউজিল্যান্ড ক্রিকেট দলের বিপক্ষে তিনি একটিমাত্র উইকেট দখল করেন ও শূন্য রানে আউট হয়েছিলেন। খেলাটি ড্র হয়েছিল। মে, ২০০৬ তারিখে তিনি তার প্রথম টেস্ট অর্ধ-শতক করেন লর্ডসে ইংল্যান্ডের বিপক্ষে। ৫ম দিনে তার দায়িত্বশীল ব্যাটিংয়ে শ্রীলঙ্কা পরাজয়বরণ থেকে রক্ষা পায়।

২০১১ সালে ইন্ডিয়ান প্রিমিয়ার লিগের চেন্নাই সুপার কিংস কর্তৃপক্ষ ১,০০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়।

## অর্জনসমূহ
৭২৭ র‌েটিং নিয়ে ২০০৯ সালে কয়েকমাসের জন্য আন্তর্জাতিক ক্রিকেটে বিশ্বের ১নং বোলাররূপে আসীন ছিলেন। বর্তমানে তিনি একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটেই ষষ্ঠ অবস্থানের রয়েছেন উইকেটের ভিতরে ও বাইরে সুইং বোলিংয়ের জন্যে। ১৮ জানুয়ারি, ২০১৩ তারিখে ব্রিসবেনে অনুষ্ঠিত তৃতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে প্রথমবারের মতো পাঁচ উইকেট লাভ করেন। ২২ রানের বিনিময়ে পাঁচ উইকেট লাভ তার সেরা বোলিং পরিসংখ্যান।

অন্যদিকে, ২ মার্চ, ২০১২ তারিখে মেলবোর্ন ক্রিকেট গ্রাউন্ডে অনুষ্ঠিত একদিনের আন্তর্জাতিকে অস্ট্রেলীয় ডেন ক্রিশ্চিয়ানের এলবিডব্লিউতে হ্যাট্রিক পূর্ণের সর্বশেষ শিকারে পরিণত হন তিনি। দলীয় সঙ্গী থিসারা পেরেরা, সচিত্র সেনানায়েকেও এ হ্যাট্রিক পূর্ণের সাথে জড়িত ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:নর্থ সেন্ট্রাল প্রভিন্সের ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:গালে ক্রিকেট ক্লাবের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
গোং-মা-গ্রাগ্স-পা-র্গ্যাল-ম্ত্শান

**গোং-মা-গ্রাগ্স-পা-র্গ্যাল-ম্ত্শান** () (১৩৭৪- ১৪৩২) তিব্বতের ফাগ-মো-গ্রু-পা রাজবংশের ষষ্ঠ রাজা ছিলেন।

## সিংহাসনে আরোহণ
গোং-মা-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র ছিলেন। ১৩৮০ খ্রিষ্টাব্দে তিনি ভিক্ষুর শপথ নেন। পাঁচ বছর পরে তৎকালীন রাজত্বকারী ফাগ-মো-গ্রু-পা রাজবংশের পঞ্চম রাজা ব্সোদ-নাম্স-গ্রাগ্স-পাকে অপর এক পরিবারগোষ্ঠী সরিয়ে ক্ষমতা দখল করলে ব্সোদ-নাম্স-গ্রাগ্স-পা এই গোষ্ঠীর চাপে মিং সম্রাট হোংঊকে পত্র মারফত গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে গোং-মা-গ্রাগ্স-পা-র্গ্যাল-ম্ত্শান পরবর্তী রাজা হিসেবে সিংহাসনে বসেন। তার মাতুল পরিবার ক্ষমতা দখলের চেষ্টা করলেও রাজসভার মন্ত্রীদের বিরোধিতায় তা করতে ব্যর্থ হন।

## রাজত্ব
গোং-মা-গ্রাগ্স-পা-র্গ্যাল-ম্ত্শানের রাজত্বকালে তিব্বতে সমৃদ্ধি আসে। ঐ বংশের পূর্ববর্তী রাজারা যেরকম স্দে-স্রিদ উপাধি ধারণ করতেন, তিনি গোং-মা উপাধি ধারণ করেন। ১৩৮৮ খ্রিষ্টাব্দে হোংঊ তাকে গুশি উপাধি দান করেন এবং দুই রাজবংশের মধ্যে সম্পর্কের উন্নতি ঘটে। গোং-মা-গ্রাগ্স-পা-র্গ্যাল-ম্ত্শানের রাজত্বকালে দুই দেশের মধ্যে কূটনৈতিক ও বাণিজ্যিক আদান প্রদানও বৃদ্ধি পায়।

## ধর্মীয় পৃষ্ঠপোষকতা
গোং-মা-গ্রাগ্স-পা-র্গ্যাল-ম্ত্শান বিখ্যাত তিব্বতী বৌদ্ধ পণ্ডিত ত্সোং-খা-পা-ব্লো-ব্জাং-গ্রাগ্স-পার পৃষ্ঠপোষক ছিলেন। তার অনুদানেই ত্সোং-খা-পা-ব্লো-ব্জাং-গ্রাগ্স-পা ও তার অনুগামীরা দ্গা'-ল্দান বৌদ্ধবিহার নির্মাণ করতে সক্ষম হন। ১৪০৯ খ্রিষ্টাব্দে রাজা লাসা শহরে ত্সোং-খা-পা-ব্লো-ব্জাং-গ্রাগ্স-পাকে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসবের সূচনা করতে সহায়তা করেন।

## তথ্যসূত্র

বিষয়শ্রেণী:১৩৭৪-এ জন্ম
বিষয়শ্রেণী:১৪৩২-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
সুলতান কাবুস গ্রান্ড মসজিদ

**সুলতান কাবুস গ্রান্ড মসজিদ** ওমানের প্রধান মসজিদ। এটি পৃথিবীর ১৩তম বৃহৎ মসজিদ।

## নির্মাণকাজ
১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মাণের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মাণকাজ শুরু হয়। এই মসজিদটি নির্মাণে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে।

মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।

## বিশ্বের দ্বিতীয় বৃহত্তম হাতে বোনা কার্পেট এবং ঝাড়বাতি

এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো।
মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ।
২০০১ সালের ৪মে নবগঠিত মসজিদটি ওমানের সুলতান উদ্বোধন করেন।

## গ্যালারী

## তথ্য

## বহিঃসংযোগ
* Official site from the Ministry of Information
* Video and pictures of the Grand Mosque
* 7 Biggest Chandeliers in the World
* Official Panoramic virtual tour of the Grand Mosque by the Diwan of Royal Court

বিষয়শ্রেণী:ওমানের মসজিদ
বিষয়শ্রেণী:মাসকাট, ওমানের দর্শনীয় স্থান
বিষয়শ্রেণী:গম্বুজসহ মসজিদ
বিষয়শ্রেণী:প্রধান মসজিদ
বুদ্ধ্যঙ্ক

**বুদ্ধ্যঙ্ক** বা **আইকিউ** (ইংরেজি: **intelligence quotient** বা **IQ**), বুদ্ধিমত্তা মূল্যায়ন করতে পরিকল্পিত বিভিন্ন প্রমিত পরীক্ষার একসঙ্গে প্রাপ্ত ফলাফল। ইংরেজি আইকিউ শব্দটি মূলত মনোবিজ্ঞানী উইলিয়াম স্টার্ন কর্তৃক উদ্ভাবিত জার্মান শব্দ Intelligenz-Quotient থেকে নেয়া হয়েছে।

## ইতিহাস

### বুদ্ধ্যঙ্ক পরীক্ষার পূর্বসূরী
ঐতিহাসিকভাবে, বুদ্ধ্যঙ্ক পরীক্ষা প্রণয়ন করার আগেও, দৈনন্দিন জীবনে তাদের আচরণ পর্যবেক্ষণ করে বুদ্ধিমত্তা শ্রেণীতে শ্রেণীবদ্ধ করার প্রচেষ্টা ছিল। আচরণগত পর্যবেক্ষণের অন্যান্য রূপগুলি প্রাথমিকভাবে বুদ্ধ্যঙ্ক পরীক্ষার স্কোরের ভিত্তিতে শ্রেণিবদ্ধকরণ যাচাই করা এখনও গুরুত্বপূর্ণ। টেস্টিং রুমের বাইরে আচরণের পর্যবেক্ষণ দ্বারা বুদ্ধিমত্তা শ্রেণিবিন্যাস এবং বুদ্ধ্যঙ্ক পরীক্ষা দ্বারা শ্রেণিবিন্যাস একটি নির্দিষ্ট ক্ষেত্রে ব্যবহৃত "বুদ্ধিমত্তা" এর সংজ্ঞা এবং নির্ভরযোগ্যতা এবং শ্রেণিবিভাগ পদ্ধতিতে অনুমানের ত্রুটির উপর নির্ভর করে ।

## বর্তমান পরীক্ষা
thumb|right|সাধারণ আই কিউ গড় ১০০ এবং স্ট্যানডার্ড ডেভিয়েশন ১৫ দিয়ে ভাগ।

## নির্ভরযোগ্যতা এবং বৈধতা

## ফ্লিন প্রভাব

## আইকিউ এবং বয়স
আইকিউ শৈশবকালের শিক্ষা ও পরিবেশের উপর নির্ভর করে কিছু মাত্রায় পরিবর্তন হতে পারে বা হয়ে থাকে।  একটি দীর্ঘ গবেষণার পর জানা গেছে যে, ১৭ এবং ১৮ বছর বয়সের গড় আইকিউ মান, যা ফলাফল R=৮৬, ৫, ৬ এবং ৭ বছর বয়সের মানের সাথে পরস্পর সম্পৃক্ত থাকে, এবং যখন ফলাফল R= ৯৬, তখন তা ১১,১২ ও ১৩ বছর বয়সের স্কোরের সাথে সম্পৃক্ত থাকে।

কয়েক দশক ধরে অনুশীলনকারীদের আইকিউ পরীক্ষার উপর হ্যান্ডবুকস এবং পাঠ্যপুস্তক থেকে এই প্রতিবেদন পাওয়া গেছে যে, সাবালকত্ব শুরুর পর বয়স বৃদ্ধির সঙ্গে আইকিউ হ্রাস পায়। পরে গবেষকরা উল্লেখ করেছেন যে, এই ঘটনা স্কিন ইফেক্ট এর সাথে সম্পর্কিত এবং এটি বয়সজনিত প্রভাবের চেয়ে দলগত প্রভাবেরই অংশবিশেষ।

## জীনতত্ত্ব এবং পরিবেশ

### উত্তরাধিকার

## মধ্যবর্ত্তিতা

## সামাজিক ফলাফল
### বাস্তব জীবনের শিক্ষাদীক্ষা

## আরও দেখুন

* মানুষের বুদ্ধির রুপরেখা
* সাংস্কৃতিক বুদ্ধিমত্তা
* উন্নয়নমূলক অক্ষমতা
* প্রতিভা

* জড়ধী
* সামাজিক বুদ্ধ্যঙ্ক
* আধ্যাত্মিক বুদ্ধিমত্তা
* ব্যক্তিত্ব পরীক্ষা

## তথ্যসূত্র


## আরও পড়ুন

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## বহিঃসংযোগ
* মনোবিজ্ঞানের ইতিহাসে ক্লাসিক
* হিউম্যান বুদ্ধিমত্তা: শিক্ষকদের জন্য জীবনী প্রোফাইল, বর্তমান বিতর্ক, সম্পদ 

বিষয়শ্রেণী:বুদ্ধিমত্তা পরীক্ষা
বিষয়শ্রেণী:সাইকোমেট্রিক্স
বিষয়শ্রেণী:বুদ্ধিমত্তা
বিষয়শ্রেণী:বুদ্ধিমত্তার ধরণ
কিয়াম্পো

**কিয়াম্পো** (,) ইতালির ভেনেতো অঞ্চলের ভিচেন্সা প্রদেশের একটি কমুনে এবং শহর। এটি প্রাদেশিক সড়ক ৪৩ এর মধ্যে। এই কমুনের জনসংখ্যা প্রায় ১২,৭৯৯ জন। 

## অবস্থান
কিয়াম্পো কমুনে কিয়াম্পো উপত্যকার (ভাল্লে দেল কিয়াম্পো) মাঝখানে অবস্থিত, যা লেসসিনি পর্বতের প্রান্তে অবস্থিত একটি উপত্যকা। উপত্যকার উত্তরে *ভাল আল্পনে* দ্বারা বেষ্টিত, উত্তর ও পূর্বে রয়েছে আয়্নো নদী এবং ভেরোনা ও ভিচেন্সার মধ্যে বিস্তীর্ণ সমভূমি রয়েছে।

শহরটিকে দুটি ভিন্ন এলাকায় চিহ্নিত করা যায়:
* পাহাড়ী এলাকা (লা জোনা মন্তানা)
* উপত্যকার তল (ইল ফোন্দোভাল্লে)
## জনসংখ্যা
### জাতিগত সংখ্যালঘু এবং বিদেশী
আইএসটিএটি এর হিসাবে ৩১ ডিসেম্বর ২০০৯ অনুসারে বসবাসকারী বিদেশীর জনসংখ্যা ছিল ১,৯৩৭ জন। মোট বিদেশী জনসংখ্যা তাদের শতকরা হার অনুযায়ী সবচেয়ে বেশি জাতীয়তার প্রতিনিধিত্ব ছিল:

 ৭১০ ৫,৫১%

 ৩৩৪ ২,৫৯%

 ১৮১ ১,৪০%

 ১৪০ ১,০৯%

## তথ্যসূত্র

* (গুগল মানচিত্র)

## বহিঃসংযোগ
* Sito Turistico delle Valli Agno e Chiampo
* Santuario Grotta di Lourdes del Beato Claudio Granzotto

বিষয়শ্রেণী:ভেনেতোর শহর ও নগর
শহীদ কেটেভান

**শহীদ কেটেভান** (, *ketevan tsamebuli*) (১৫৬৫ – ১৩ সেপ্টেম্বর, ১৬২৪) ছিলেন কখেতি রাজ্যের রানী। কখেতি ছিল জর্জিয়ার পূর্বাঞ্চলের একটি রাজ্য। খ্রিস্টধর্ম ত্যাগ করে ইসলাম ধর্মে দীক্ষা গ্রহণ প্রত্যাখান করার কারণে তাকে দীর্ঘমেয়াদী অত্যাচার করে ইরানের শিরাজ শহরে হত্যা করা হয়।

## জীবন
কেটেভান প্রিন্স মুখরাণীর অশোতনে (বাগরাতিওনি) জন্মগ্রহণ করেছিলেন এবং১৬০১ থেকে ১৬০২ সাল পর্যন্ত কাকেতীর রাজা ভবিষ্যতের ডেভিড প্রথম, কাখেতির যুবরাজ ডেভিডকে বিয়ে করেছিলেন। ডেভিডের মৃত্যুর পর, তিনি ধর্মীয় ভবন নির্মাণ এবং দাতব্য কাজে নিযুক্ত হন।

## তথ্যসূত্র

## বহিঃসংযোগ
* Lang, David Marshall (1976). *Lives and Legends of the Georgian Saints*. New York: Crestwood. *(Excerpt "The Passion of Queen Ketevan" )

বিষয়শ্রেণী:১৫৬৫-এ জন্ম
বিষয়শ্রেণী:১৬২৪-এ মৃত্যু
বিষয়শ্রেণী:জর্জিয়ার সন্ত
বিষয়শ্রেণী:নারী সন্ত
বিষয়শ্রেণী:মুসলিমদের দ্বারা নিহত খ্রিস্টান সন্ত
বিষয়শ্রেণী:১৫৬০-এ জন্ম
বিষয়শ্রেণী:১৭শ শতাব্দীর খ্রিস্টান সন্ত
গ্রাগ্স-পা-'ব্যুং-গ্নাস

**গ্রাগ্স-পা-'ব্যুং-গ্নাস** () (১৪১৪- ১৪৪৫) তিব্বতের ফাগ-মো-গ্রু-পা রাজবংশের সপ্তম রাজা ছিলেন।
 
## সিংহাসনারোহণ
গ্রাগ্স-পা-'ব্যুং-গ্নাস ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন।

## গৃহযুদ্ধ
দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধান লামার মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।

## রাজত্ব
রিং-স্পুংস-পা নতুন শক্তিরূপে উঠে এলেও তারা গ্রাগ্স-পা-'ব্যুং-গ্নাসকে ক্ষমতাচ্যূত করেননি, কিন্তু ফাগ-মো-গ্রু-পা রাজবংশের অধিকার শুধু পূর্ব মধ্য তিব্বতের দ্বুস অঞ্চলেই সীমাবদ্ধ রয়ে যায়। গ্রাগ্স-পা-'ব্যুং-গ্নাস রাজ্যের অধিবাসীদের মধ্যে কয়েকটি নীতিমালার প্রচলন করেন ও জনসাধারণের অত্যধিক ছাং পান করা নিয়ন্ত্রণ করেন। তিনি ঙ্গাগ-গি-দ্বাং-পো নামের একটি পুত্রসন্তানের জন্ম দেন যিনি পরবর্তীকালে এই বংশের রাজা হন।

## তথ্যসূত্র

বিষয়শ্রেণী:১৪১৪-এ জন্ম
বিষয়শ্রেণী:১৪৪৫-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
সাংস-র্গ্যাস-র্গ্যাল-ম্ত্শান

**সাংস-র্গ্যাস-র্গ্যাল-ম্ত্শান** () (?- ১৪৫৭) তিব্বতের ফাগ-মো-গ্রু-পা রাজবংশের একজন গুরুত্বপূর্ণ রাজপুরুষ ছিলেন এবং এই রাজবংশের পতনের জন্য অন্যতম দায়ী হিসেবে বিবেচিত হন।

## পরিবার
সাংস-র্গ্যাস-র্গ্যাল-ম্ত্শান ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা ছিলেন। তিনি রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।

## গৃহযুদ্ধে ভূমিকা
গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় তাকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।

## চীনা বিবৃতি
তিব্বতী বর্ণনানুসারে, ১৪৫৭ খ্রিষ্টাব্দে সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে সাংস-র্গ্যাস-র্গ্যাল-ম্ত্শানের গৃহযুদ্ধ পরবর্তী জীবন সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।

## তথ্যসূত্র

বিষয়শ্রেণী:১৪৫৭-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
কুন-দ্গা'-লেগ্স-পা

**কুন-দ্গা'-লেগ্স-পা** () (১৪৩৩- ১৪৮৩) তিব্বতের ফাগ-মো-গ্রু-পা রাজবংশের অষ্টম রাজা ছিলেন।
 
## পরিবার
কুন-দ্গা'-লেগ্স-পা ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।

## সিংহাসনারোহণ
গ্রাগ্স-পা-'ব্যুং-গ্নাসের রাজত্বকালে ফাগ-মো-গ্রু-পা রাজবংশের কেন্দ্রীয় শাসনব্যবস্থা ভেঙ্গে পড়ে ও রিং-স্পুংস-পা পরিবারের প্রধান নোর-বু-ব্জাং-পো পশ্চিম মধ্য তিব্বতের গ্ত্সাং অঞ্চল অধিকার করে নেন। ১৪৪৫ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হলে উপযুক্ত বয়স না হওয়ার কারণে পরের তিন বছর পর কুন-দ্গা'-লেগ্স-পা সিংহাসনে বসেন। তিনি দ্বুস অঞ্চলে নেদোং প্রাসাদে বসবাস করতেন। তিব্বতী বর্ণনানুসারে, ১৪৫৭ খ্রিষ্টাব্দে কুন-দ্গা'-লেগ্স-পার পিতা সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে কুন-দ্গা'-লেগ্স-পার অভিষেক সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।

## রিং-স্পুংস-পার সাথে বিরোধ
কুন-দ্গা'-লেগ্স-পা গ্ত্সাং অঞ্চলে ভ্রমণে গেলে রিং-স্পুংস-পা প্রধান নোর-বু-ব্জাং-পো তাকে স্বাগত জানালেও কুন-দ্গা'-লেগ্স-পা তার প্রতি ব্যবহারে সন্তুষ্ট ছিলেন না। তিনি রিং-স্পুংস-পা বংশের এক মহিলার সঙ্গে বিবাহবন্ধনে আবদ্ধ হলেও তিনি এই বিবাহে সুখী ছিলেন না। নোর-বু-ব্জাং-পোর পৌত্র দোন-য়োদ-র্দো-র্জে লাসা শহরের অদূরে ফাগ-মো-গ্রু-পা রাজবংশের অধিকৃত এলাকায় কার্মা-ব্কা'-ব্র্গ্যুদ ধর্মসম্প্রদায়ের জন্য বৌদ্ধবিহার স্থাপনের চেষ্টা করলে, দ্গে-লুগ্স ধর্মসম্প্রদায়ের বৌদ্ধরা কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোকে প্রায় হত্যা করেই ফেলেছিলেন। অবশেষে ১৪৮০ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধিকৃত বেশ কিছু এলাকা দখল করে নেন এবং পরের বছর আবার আক্রমণ করে ব্যর্থ হন। ঐ বছর রাজ্যের মন্ত্রীরা কুন-দ্গা'-লেগ্স-পাকে নির্বাসনে পাঠিয়ে দেন। দুই বছর পরে তার মৃত্যু হয়।

## তথ্যসূত্র

বিষয়শ্রেণী:১৪৩৩-এ জন্ম
বিষয়শ্রেণী:১৪৮৩-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
হলদে চোখ ছাতারে

**হলদে চোখ ছাতারে** (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়। 
  
## আকার
হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম। 
thumb|left 
## খাদ্য
হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে।

## স্বভাব
হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে। 
    
## বাসা
হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।

## তথ্যসূত্র

## বহিঃসংযোগ

* Mangoverde: ''Yellow-eyed Babbler''

বিষয়শ্রেণী:ক্রাইসোমা
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:১৭৮৯-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
ফ্লিকার

**ফ্লিকার** () একটি চিত্র হোস্টিং ও ভিডিও হোস্টিং পরিষেবা ওয়েবসাইট এবং ওয়েব পরিষেবা সমষ্টি যা লুডিকর্প কোম্পানি কর্তৃক ২০০৪ সালে এটি তৈরি করা হয় এবং মার্চ ২০, ২০০৫ সালে ইয়াহু কর্তৃক ক্রয়কৃত। পাশাপাশি ব্যক্তিগত আলোকচিত্র প্রচার এবং সংস্থাপন করার জন্যে ব্যবহারকারীদের নিকট এটি জনপ্রিয় ওয়েবসাইট এবং কার্যকরী অনলাইন সম্প্রদায়, যা ব্লগ ও সামাজিক মাধ্যমে আলোকচিত্র প্রচার এবং সংস্থাপনের জন্য আলোকচিত্র গবেষক ও ব্লগারদের দ্বারা ব্যাপকভাবে ব্যবহৃত হয়।

## ইতিহাস
### কর্পোরেট পরিবর্তন
২০০৮ সালে, ফ্লিকার সহ-প্রতিষ্ঠাতা স্টুয়ার্ট বাটারফিল্ড তার পদত্যাগ ঘোষণা করেন, পরবর্তীতে তার স্ত্রী ও সহ-প্রতিষ্ঠাতা ক্যাটরিনা ফ্যাক জুন ১৩, ২০০৮ সালে কোম্পানির ছেড়ে যান। ব্রড গ্রারলিংহাউসকে একটি হাস্যকর পদত্যাগ পত্র লিখেছিলেন বাটারফিল্ড।

আক্টোবর ১৪, ২০০৮ সালে, *[[দ্য গার্ডিয়ান]]* এক প্রতিবেদনে জানায় যে ইয়াহু তার কর্মী সংখ্যা হ্রাস অব্যাহত রাখায় তিনজন কর্মচারী ইতোমধ্যে তাদের কাজে ইস্তফা দিয়েছেন। নভেম্বর ৩০, ২০১০ সালে, *[[সিএনটিএইট]]* প্রতিবেদন করেছে যে ইয়াহু তার প্রধান কর্মক্ষেত্রের ১০-২০% কর্মকাণ্ডকে প্রভাবিত করে ফেলেছে। বিশেষভাবে ফ্লিকার এই প্রদচ্যুতির একটি লক্ষ্য হিসাবে বিবেচিত।

জুলাই ২৫, ২০১৬ সালে, *[[ভেরাইজন]]* ঘোষণা করে যে ইয়াহু ও ফ্লিকার বিক্রয়ের একটি চুক্তি সম্মত হয়েছে, যা ২০১৭-এর সমাপ্তির আশা করা যায়।

### মিথস্ক্রিয়া এবং সামঞ্জস্য

### লাইসেন্সকরণ
[thumb|250px|২০০৯ সালের ফ্লিকারে [ক্রিয়েটিভ কমন্স লাইসেন্সের ব্যবহার বিভাজন।]]

## আরো দেখুন
*চিত্র হোস্টিং পরিষেবা
*অনলাইন চিত্র আর্কাইভের তালিকা
*ফটো শেয়ারিং ওয়েবসাইটের তালিকা
*সামাজিক যোগাযোগের ওয়েবসাইট তালিকা
*ফটো শেয়ারিং
*ব্যবহারকারী-উৎপাদিত সামগ্রী

## তথ্যসূত্র

## বহিঃসংযোগ

* 
* ইয়াহু! কর্পোরেট ওয়েবসাইট

বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:ফটো শেয়ারিং ওয়েবসাইট
বিষয়শ্রেণী:চিত্র হোস্টিং
বিষয়শ্রেণী:ভিডিও হোস্টিং
বিষয়শ্রেণী:আলোকচিত্ৰবিদ্যা ওয়েবসাইট
বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:সামাজিক যোগাযোগ ব্যবস্থা
বিষয়শ্রেণী:সামাজিক যোগাযোগ মাধ্যম
বিষয়শ্রেণী:ইয়াহু!
বিষয়শ্রেণী:বহুভাষিক ওয়েবসাইট
বিষয়শ্রেণী:কানাডীয় ওয়েবসাইট
বিষয়শ্রেণী:মার্কিন ওয়েবসাইট
বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:২০০৫-এর অধিগ্রহণ ও একত্রীকরণ
বিষয়শ্রেণী:২০১৮-এর অধিগ্রহণ ও একত্রীকরণ
সম্পাদনা

[thumb|১৯০০-এর একটি আলোকচিত্র, "[দ্য সিয়াটেল টাইমস|সিয়াটল ডেইলি টাইমস—সম্পাদকীয় বিভাগ"।]]

**সম্পাদনা** হল লিখিত, চাক্ষুষ, শ্রাব্য এবং চলচ্চিত্র প্রচার মাধ্যমের তথ্য বহনের জন্য ব্যবহৃত নির্বাচন এবং প্রস্তুতির সমষ্টিগত প্রক্রিয়া। সম্পাদনা প্রক্রিয়ায় সংশোধন, সংক্ষেপণ, সংগঠন এবং সংস্করণ করা হয় একটি সঠিক, সঙ্গতিপূর্ণ শুদ্ধ এবং সম্পূর্ণ কাজের উৎপাদনের উদ্দেশ্যে।

সম্পাদনা প্রক্রিয়া প্রায়ই কাজের প্রতি লেখকের ধারণার মধ্য দিয়ে শুরু হয় এবং কাজটি নির্মাণের জন্য লেখক ও সম্পাদকের মধ্যে একটি সহযোগিতা হিসেবে অব্যাহত থাকে। যেমন- সম্পাদনা সৃজনশীল দক্ষতা, মানব সম্পর্ক/পারস্পরিক সম্পর্ক ও পদ্ধতির একটি নির্ভুল সংকলনে পরিবর্তিত হতে পারে।

## আরও দেখুন
* অডিও সম্পাদনা
* চলচ্চিত্র সম্পাদনা
* চৌর্য সম্পাদনা
* ভিডিও সম্পাদনা
* বিষয়বস্তুর পাণ্ডিত্য
* লেখক

## আরও পড়ুন
*
*
* 
* 
* Greenberg, Susan L. (2015) ''Editors talk about editing:'' ''insights for readers, writers and publishers'' , New York: Peter Lang

## তথ্যসূত্র

## বহিঃসংযোগ



বিষয়শ্রেণী:সাংবাদিকতা পেশা
বিষয়শ্রেণী:গণমাধ্যম পেশা